มั่นใจโรงเรียนมีประสบการณ์ ในการบริหารจัดการมาตรการรับมือการะบาดของโควิด-19
นายณัฏฐพล ทีปสุวรรณ  รัฐมนตรีว่าการกระทรวงศึกษาธิการ ตรวจเยี่ยมภาพรวมการเปิดเรียนวันที่ 1 กุมภาพันธ์ 2564 โรงเรียนทุกแห่งคุมเข้มมาตรการป้องโควิด-19 ที่โรงเรียนวัดรางบัว  และโรงเรียนวัดนวลนรดิศ กรุงเทพมหานคร รัฐมนตรีว่าการกระทรวงศึกษาธิการ กล่าวว่า มั่นใจว่าทุกโรงเรียนมีประสบการณ์ในการบริหารจัดการมาตรการอยู่แล้วจากการรับมือการระบาดของโควิด-19 ในรอบแรก ส่วน 4 จังหวัดเฝ้าระวังคือ กทม.ปทุมธานี นนทบุรี และสมุทรปราการ นั้นยังใช้มาตรการสลับวันเรียนและจำกัดจำนวนนักเรียนไม่เกิน 25 คนต่อห้อง จัดห้องเรียนเว้นระยะห่างทางสังคม ตรวจวัดไข้และจัดบริการเจลล้างมือทุกจุดภายในสถานศึกษา ซึ่งขอให้โรงเรียนยึดมาตรการของกระทรวงสาธารณสุข (สธ.) อย่างเคร่งครัด สำหรับผู้ปกครองบางส่วนที่ยังไม่มั้นใจในสถานการณ์ หากยังไม่อยากให้บุตรหลานมาเรียนก็ให้โรงเรียนบริหารจัดการเรียนรู้ในรูปแบบออนไลน์ หรือให้ใบงานทำจากที่บ้านแทน ซึ่งท่ามกลางสถานการณ์วิกฤตนี้ตนขอให้ครูทุกคนอดทน เพราะครูจะต้องรับภาระการสอนอย่างหนัก แต่ขอให้เราร่วมมือกัน เพื่อคุณภาพการศึกษาของนักเรียน เนื่องจากโรงเรียนหยุดได้แต่การเรียนรู้หยุดไม่ได้  ส่วนประเด็นที่เด็นักเรียนคนหนึ่งพำนักอาศัยอยู่ใกล้จังหวัดสมุทรสาคร แต่โรงเรียนยังไม่อนุญาตให้เด็กมาโรงเรียนนั้น ประเด็นนี้อยู่ที่โรงเรียนบริหารจัดการ เพราะมาตรการจะกำหนดพื้นที่แบ่งโซนสีควบคุมไว้อยู่แล้วว่ามีพื้นที่ไหนบ้าง ซึ่งคนคิดว่าโรงเรียนจะยึดความปลอดภัยด้านสุขภาพของเด็กเป็นสำคัญ รัฐมนตรีว่าการกระทรวงศึกษาธิการ กล่าวอีกว่า กระทรวงศึกษาธิการได้รับมีเสียงสะท้อนเรื่องการเรียนออนไลน์ใน 2 รูปแบบคือ เป็นการเรียนรู้มากขึ้น กับต้องการมาเรียนในห้องเรียนกับครูผ้สอนมากกว่า ซึ่งจะนำข้อมูลที่ได้รับจากการเรียนออนไลน์มาประมวลผลในการจัดการเรียนการสอนที่มีคุณภาพ เพราะโลกการเรียนในอนาคตจำเป็นต้องจัดการเรียนในรูปแบบผสมผสาน  อีกทั้งโลกปัจจุบันเปลี่ยนไปอย่างรวดเร็ว ซึ่งจะต้องเพิ่มทักษะการเรียนรู้ให้เด็กอย่างเข้มข้น